Automobilinių degalų talpyklomis pirkimo preliminariosios sutarties

5 priedas/Automobilinių degalų talpyklomis pirkimo pagrindinės sutarties 2 priedas

**Prekių techninė specifikacija**

**1. PIRKIMO OBJEKTAS**

1.1. Pirkimo objektas – Automobilinis A95 markės benzinas (E10) ir dyzeliniai degalai (toliau – degalai) *(palikti reikiamą sutarties objektą).*

**2. BENDRIEJI REIKALAVIMAI**

2.1. Perkami degalai, atitinkamai pagal sezoniškumą, dyzeliniai degalai atitinkantys LST EN 590 ir benzinas A95 LST EN228 kokybės standartų reikalavimus *(palikti reikiamą sutarties objektą)* ir užtikrinantys gerą vidaus degimo variklių darbą tuo metu esančiomis klimatinėmis oro sąlygomis arba lygiaverčiai.

2.2. Perkami degalai privalo atitikti Lietuvos Respublikoje vartojamų naftos produktų privalomuosius kokybės rodiklių reikalavimus, kurie patvirtinti Lietuvos Respublikos energetikos ministro, Lietuvos Respublikos aplinkos ministro ir Lietuvos Respublikos susisiekimo ministro 2010 m. gruodžio 22 d. įsakymu Nr. 1-348/D1-1014/3-742 „Dėl Lietuvos Respublikoje vartojamų naftos produktų, biodegalų ir skystojo degalų privalomųjų kokybės rodiklių patvirtinimo“ (su pakeitimais).

2.3. Tiekiamų prekių (degalų) (įskaitant jų sudedamąsias dalis) kilmė negali būti iš LR viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

**3. REIKALAVIMAI DEGALŲ PRISTATYMUI IR PERDAVIMUI**

3.1. Degalai turės būti pristatomi ir išpilstomi į Vartotojo nurodytas degalų talpyklas, Vartotojo nurodytu adresu.

3.2. Tiekėjas privalės garantuoti ne mažesnį negu 30 000 l degalų pristatymą vienu atvežimu. Vienkartinio užsakymo minimalus degalų kiekis – ne mažiau kaip 2000 l degalų.

Tiekėjo autocisterna turi turėti reikiamo ilgą užpylimo žarną ir antgalius, reikalingus supilti degalus į Vartotojo talpyklas.

3.3. 3.2 punkte nurodytas degalų kiekis yra preliminarus ir bet kada sutarties galiojimo laikotarpiu gali kisti (didėti arba mažėti) priklausomai nuo Vartotojo poreikio.

3.4. Tiekėjas privalės užtikrinti, kad degalai būtų pristatomi pagal raštišką Vartotojo užsakymą, ne ilgiau kaip per 12 val. nuo užsakymo pateikimo momento, arba pagal šalių iš anksto suderintą degalų pristatymo grafiką darbo dienomis ir darbo valandomis. Vartotojas, norėdamas gauti degalus išeiginėmis ar šventinėmis dienomis, įsipareigoja pateikti užsakymą iki 11.00 val. paskutinės darbo dienos, einančios prieš šventinę ar išeiginę dieną.

3.5. Pristatytų degalų nuosavybės teisė Vartotojui pereina tik nuo degalų išpilstymo į degalų talpyklas, esančias 3.1 punkte nurodytoje/ose degalų talpykloje/ose, momento, šalims pasirašius degalų priėmimo-perdavimo aktą. Degalų trūkumo ar praradimo iri degalų kokybės netekimo rizika iki jų išpilstymo į degalų talpyklas tenka Tiekėjui.

4. TIEKĖJO BŪSIMI ĮSIPAREIGOJIMAI

4.1. Pirkimo sutarties galiojimo laikotarpiu tiekėjas įsipareigoja:

4.1.1. savo sąskaita ir savo transportu, laikantis pirkimo sutarties sąlygų ir degalų transportavimo taisyklių, pristatyti degalus į 3.1 punkte nurodytą vietą. Degalų transportavimo išlaidos turi būti įskaičiuotos į degalų kainą;

4.1.2. tiekti kokybiškus degalus, kurie atitinka šioje techninėje specifikacijoje nurodytus reikalavimus;

4.1.3. sudaryti sąlygas įgaliotam Vartotojo atstovui apžiūrėti degalus atgabenusią autocisterną, jos plombavimą, talpų užpildymą ir paimti mėginius, skirtus atlikti degalų kokybės tyrimą. Autocisterna turi turėti veikiantį skaitliuką su galiojančia metrologine patikra;

4.1.4. Vartotojui kilus abejonių dėl atvežtų (išpilstytų) degalų kokybės ir nepriklausomoje laboratorijoje atlikus laboratorinius tyrimus dėl pagrindinių degalų kokybės rodiklių (cetaninis skaičius, ribinio filtruojamumo riba, sieros kiekis ir pan.), kuriais patvirtinama, kad degalai nekokybiški, t. y., neatitinka sutartyje degalams keliamų reikalavimų, Vartotojui apmokėti už patirtas tyrimų išlaidas pagal pateiktą sąskaitą faktūrą. Jeigu nepriklausomoje laboratorijoje atlikti tyrimai nustatys, kad degalų pagrindiniai kokybės rodikliai neatitinka privalomų reikalavimų, tiekėjas, pakeitęs degalus kaip nurodyta 4.1.5 punkte, privalės savo sąskaita atlikti pakartotinius degalų pagrindinių kokybės rodiklių laboratorinius tyrimus nepriklausomoje laboratorijoje ir pateikti Vartotojui laboratorijos patvirtintas išvadas;

4.1.5. Nedelsiant imtis veiksmų, kad nekokybiški degalai būtų pakeisti Lietuvos Respublikoje vartojamų naftos produktų ir bioproduktų privalomuosius kokybės rodiklius atitinkančiais degalais.